

VLADA REPUBLIKE HRVATSKE

Zagreb, 11. studenoga 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o raspolaganju viškom prihoda nad rashodima Hrvatskog hidrografskog instituta u 2021. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 37. Zakona o hidrografskoj djelatnosti („Narodne novine“, br. 68/98, 110/98 – ispravak, 163/03, 71/14) i članka 52. stavka 6. Zakona o proračunu („Narodne novine“, br. 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_ 2021. godine donijela

**ODLUKU**

**o raspolaganju viškom prihoda nad rashodima**

**Hrvatskog hidrografskog instituta u 2021. godini**

I.

Utvrđuje se višak prihoda nad rashodima Hrvatskog hidrografskog instituta ostvaren u 2020. godini u iznosu od 2.693.164,42 kune.

Utvrđuje se ukupan višak prihoda nad rashodima Hrvatskog hidrografskog instituta u iznosu od 8.279.923,24 kuna, što predstavlja zbroj prenesenog viška prihoda iz 2019. i ranijih godina u ukupnom iznosu od 5.586.758,82 kuna i viška iz stavka 1. ove točke.

II.

Višak prihoda nad rashodima iz točke I. ove Odluke, u ukupnom iznosu od 8.279.923,24 kuna daje se na raspolaganje Hrvatskom hidrografskom institutu na način da je:

* 4.570.923,24 kuna prihoda namijenjeno za materijalne rashode poslovanja – nastavak sustavne hidrografske izmjere akvatorija Srednjeg i Južnog Jadrana približne površine 380 km2.
* 3.709.000,00 kuna prihoda namijenjeno za nastavak nabave nefinancijske imovine potrebne za uspostavu Hidrografskog informacijskog sustava (HIS).

III.

Obvezuje se Hrvatski hidrografski institut da izvrši raspodjelu viška prihoda nad rashodima u 2021. godini na način utvrđen u točki II. ove Odluke.

IV.

Ova Odluka stupa na snagu danom donošenja.

**PREDSJEDNIK VLADE**

**mr.sc. Andrej Plenković**

Klasa:

Urbroj:

Zagreb, \_\_\_\_\_\_\_\_\_\_\_\_\_\_ 2021. godine

**Obrazloženje**

Hrvatski hidrografski institut je javna ustanova osnovana u svrhu obavljanja hidrografske djelatnosti od interesa za Republiku Hrvatsku u skladu s odredbama Pomorskog zakonika i Zakona o hidrografskoj djelatnosti s ciljem obavljanja poslova vezanih za sigurnost plovidbe u području hidrografske djelatnosti.

Člankom 37. Zakona o hidrografskoj djelatnosti (NN 68/98, 110/98, 163/03, 71/14) propisano je da ukoliko u obavljanju svoje djelatnosti Hrvatski hidrografski institut ostvari višak ili manjak prihoda nad rashodima, odluku o raspolaganju viškom, kao i način snošenja manjka nastalog u poslovanju Instituta donosi Vlada Republike Hrvatske na prijedlog Upravnog vijeća.

Člankom 52. stavkom 6. Zakona o proračunu (NN 87/08, 136/12 i 15/15) propisano je da vlastiti prihodi koji nisu iskorišteni u prethodnoj godini, prenose se u proračun za slijedeću godinu.

Upravno vijeće Hrvatskog hidrografskog instituta donijelo je na 29. sjednici održanoj 11. ožujka 2021. godine Odluku kojom se Vladi Republike Hrvatske predlaže donošenje Odluke o raspolaganju viškom prihoda nad rashodima Hrvatskog hidrografskog instituta.

Hrvatski hidrografski institut u razdoblju od 1. siječnja 2020. do 31. prosinca 2020. godine ostvario je višak prihoda i primitaka u iznosu od 2.693.164,42 kuna, koji iznos predstavlja višak prihoda nad rashodima u 2020. godini kao razlika između ukupnih vlastitih prihoda ostvarenih u 2020. godini u iznosu od 7.725.664,02 kuna i ukupnih rashoda vlastitih prihoda u 2020. godini u iznosu 5.032.499,60 kuna.

Preneseni višak prihoda i primitaka iz 2019. i ranijih godina iznosi 5.586.758,82 kuna, što sa viškom prihoda i primitaka iz 2020. godine, na dan 31. prosinca 2020. godine iznosi ukupno 8.279.923,24 kuna, koji iznos se u 2021. godini raspoređuje na način utvrđen u točki II. ove Odluke.

Vlada Republike Hrvatske donijela je na sjednici održanoj 30. srpnja 2020. godine Odluku o raspolaganju viškom prihoda nad rashodima Hrvatskog hidrografskog instituta u 2020. godini, a koji je ostvaren u 2019. i prenesenim viškom prihoda iz 2018. i ranijih godina, u ukupnom iznosu od 5.586.758,82 kuna. Sredstva su raspoređena u iznosu od 2.871.758,82 kuna za financiranje materijalnih rashoda poslovanja – nastavak sustavne hidrografske izmjere akvatorija Istre, te Srednjeg i Južnog Jadrana približne površine 280 km² i u iznosu od 2.715.000,00 kuna namijenjenom nabavi nefinancijske imovine potrebne za uspostavu Hidrografskog informacijskog sustava (HIS).

U odnosu na sredstva koja je Vlada Republike Hrvatske dala na raspolaganje Hrvatskom hidrografskom institutu, tijekom 2020. godine stvarno su utrošena sredstva u iznosu od 2.983.739 kn, od čega 2.679.960 kuna za sustavnu hidrografsku izmjeru, a 303.779 kn za nabavu nefinancijske imovine potrebne za uspostavu HIS-a. U dijelu hidrografske izmjere premjereno je ukupno 376,23 km² u odnosu na planiranih 280 km². U dijelu namijenjenom za uspostavu HIS-a nabavljen je dio planirane dugotrajne nefinancijske imovine neophodne za uspostavu HIS-a u ukupnom iznosu od 303.779 kn. Utrošena sredstva u manjem iznosu od predviđenog razlog su što u postupku javne nabave za nabavu potrebne opreme nije pristigla niti jedna valjana ponuda.

Ova Odluka nema fiskalni učinak na Državni proračun Republike Hrvatske.